Qatar Airways va Saudi Airlines aviakompaniyalari Qatar va Saudiya Arabistoni o‘rtasida aviaaloqani 11 yanvardan tiklashini e’lon qildi. Mamlakatlar o‘rtasidagi chegaralar 2017 yil iyunda uzilgan o‘zaro diplomatik aloqalardan keyin 9 yanvarda ochilgandi. AFP axborot agentligining xabar berishicha, 9 yanvar soat 10da avtomobillar Qatar chegarasidagi o‘tkazish punktini kesib o‘tishgan. Saudiya Arabistonidan Qatarga oqim teskari yo‘nalishdagidan kamroq bo‘lgan. 5 yanvarda Misr, Saudiya Arabistoni, BAA va Bahrayn Qatar bilan yarashuv kelishuvini imzoladi. Ushbu 4 arab davlati Qatarni mintaqadagi vaziyatni barqarorsizlashtirishda ayblab, u bilan 2017 yil iyunda aloqalarni uzgandi. Qatar quruqlikda faqat Saudiya Arabistoni bilan chegaraga ega. Qatarni qolgan qo‘shni davlatlar bilan faqat havo va dengiz aloqasi bog‘laydi.